ZAPISNIK

28. sjednice Vijeća Mjesnog odbora Trnovčica,

održane 25. rujna 2023. godine, u prostorijama mjesne samouprave, 

Trnovčica 2a, s početkom u 18,00 sati
NAZOČNI ČLANOVI VIJEĆA:

Ivan Matić, Ante Maretić, Matej Crnković, Mirko Gluhak, Robert Šiško, Vesna Šiško i Marija Vuković.

Predsjedava Ivan Matić, predsjednik Vijeća.

Zapisnik vodi Ante Maretić, potpredsjednik Vijeća.


Predsjednik konstatira da je nazočno 7 od ukupno 7 članova Vijeća, što znači da Vijeće može pravovaljano odlučivati, te otvara 28. sjednicu Vijeća Mjesnog odbora Trnovčica.


Bez rasprave, jednoglasno, Vijeće prihvaća tekst Zapisnika 27. sjednice, održane 31. kolovoza 2023., bez izmjena.

Predsjednik daje na glasovanje dnevni red koji je upućen uz poziv za 28. sjednicu Vijeća Mjesnog odbora Trnovčica, uz napomenu kako je 1. točka u pozivu predloženog dnevnog reda bila vezana uz ponovno postavljanje prometnog znaka u ulici Trnovčica ispred kbr. 26, što je u međuvremenu izvršeno, navedenu točku se neće uvrštavati u dnevni red 28. sjednice, a pored navedenoga dnevni red je proširen s naknadno dodanim točkama, nakon čega je predloženi dnevni red, jednoglasno prihvaćen i glasi:
DNEVNI RED

1. Prijedlog za ponovno postavljanje prometnog ogledala na križanjima ulica Dominika Andrijaševića i Trnovčica – donošenje zaključka;
2. Zahtjev za povremeno korištenje prostora mjesne samouprave Trnovčica 2a – donošenje zaključka;

a) Udruga umirovljenika „Zagrebačka Dubrava“


b) Sportsko rekreativno društvo „FRIK“
3.  Prijedlog za rješavanje prometne problematike u ulici Trnovčica – donošenje zaključka

4. Prijedlog lokacije za postavljanje prometnih stupića u ulici Trnovčica – donošenje zaključka;
5. Zahtjev Mije Zidara za raspolaganje k.č.br. 2655/86 i 2649/4, obje k.o. Dubrava – davanje mišljenja;
6. Pitanja, prijedlozi i odgovori.
Ad 1.
Prijedlog za ponovno postavljanje prometnog ogledala na križanjima ulica Dominika Andrijaševića i Trnovčica
Predsjednik Vijeća uvodno obrazlaže temu navodeći kako su prometna ogledala na križanjima ulica Dominika Andrijaševića i Trnovčica (navedene ulice se križaju na dva mjesta), postojala prije izvođenja rekonstrukcije gornjeg sloja asfalta u ulici Trnovčica i nakon što je navedena rekonstrukcija izvršena navedena prometna ogledala na dva križanja ulice Dominika Andrijaševića i ulice Trnovčica nisu vraćena na mjesta s kojih su uklonjena prije rekonstrukcije ulice Trnovčica.
Svi članovi Vijeća sudjeluju u raspravi.

Vijeće jednoglasno donosi

ZAKLJUČAK

1. Vijeće Mjesnog odbora Trnovčica predlaže ponovno postavljanje prometnih ogledala na križanjima ulice Dominika Andrijaševića s ulicom Trnovčica (dva križanja).
2. Gore navedeno predlaže se radi sigurnosti svih sudionika u prometu, bolje preglednosti i sprečavanja eventualnih prometnih nezgoda.

Ad 2.
Zahtjev za povremeno korištenje prostora mjesne samouprave Trnovčica 2a
Predsjednik uvodno obrazlaže temu.

Svi članovi sudjeluju u raspravi.

Vijeće jednoglasno  donosi


a)
   ZAKLJUČAK

1. Vijeće Mjesnog odbora  Trnovčica odobrava povremeno korištenje prostora u objektu mjesne samouprave, Trnovčica 2a, Udruzi umirovljenika „Zagrebačka Dubrava“ – Podružnica umirovljenika Trnovčica - ponedjeljkom i četvrtkom od 17,00 do 20,00 sati (soba 3) te svake treće subote u mjesecu od 14,00 do 23,00 sata (dvorana).

2. Prostor iz točke 1. ovoga Zaključka koristit će navedeni korisnik u točki 1. ovoga Zaključka, bez naknade.

3. Navedeni korisnik iz točke 1. ovoga Zaključka obvezuje se postupati s pažnjom dobrog gospodara u korištenju prostora.



b)
ZAKLJUČAK

1. Vijeće Mjesnog odbora Trnovčica odobrava povremeno korištenje prostora u objektu mjesne samouprave, Trnovčica 2a, „SRD Frik“ – utorkom i četvrtkom od 18,00 do 22,00 sata (dvorana).

2. Prostor iz točke 1. ovoga Zaključka koristit će navedeni korisnik u točki 1. ovoga Zaključka, bez naknade.

3. Navedeni korisnik iz točke 1. ovoga Zaključka obvezuje se postupati s pažnjom dobrog gospodara u korištenju prostora.

Ad. 3. Prijedlog za rješavanje prometne problematike u ulici Trnovčica

Predsjednik Vijeća daje riječ vijećniku Mirku Gluhaku koji izvješćuje Vijeće Mjesnog odbora Trnovčica o prometnoj nezgodi u kojoj je stradala maloljetna osoba čiji su roditelji iskazali upravo vijećniku Mirku Gluhaku svoje nezadovoljstvo radom kako Vijeća Mjesnog odbora Trnovčica tako i drugih nadležnih tijela Grada Zagreba koji nisu kroz sve ove godine uspjeli riješiti problem nepravilnog parkiranja vozila u ulici Trnovčica, posebice od kućnog broja 2 do kućnog broja 2a, dakle problem nepravilnog parkiranja na istočnom nogostupu u ulici Trnovčica i to u navedenom rasponu kućnih brojeva. Slijedom navedenoga, a nakon konzultacija vijećnika Mirka Gluhaka, koji je ujedno i član Povjerenstva za komunalne aktivnosti i promet Vijeća Mjesnog odbora Trnovčica, s nadležnima u Prometnom redarstvu Grada Zagreba, Jagićeva 31, Vijeće Mjesnog odbora Trnovčica, jednoglasno zaključuje kako je neophodno potrebna žurna intervencija, odnosno poduzimanje potrebnih radnji i mjera iz nadležnosti Prometnog redarstva Grada Zagreba, kako bi se uveo red vezan uz nepropisno parkiranje vozila na istočni nogostup ulice Trnovčica i to od kućnog broja 2 do kućnog broja 2a, čime bi se postigla što veća sigurnost kako pješaka, posebice onih najmlađih tako i vozila i na takav način spriječile prometne nezgode i stradavanja sudionika u prometu.
Vijeće jednoglasno  (7 „za“) donosi

ZAKLJUČAK
1. Predlaže se Prometnom redarstvu grada Zagreba poduzimanje potrebnih mjera i radnji u svrhu sprečavanja nepropisnog parkiranja vozila na istočnom nogostupu u ulici Trnovčica i to od kućnog broja 2 do kućnog broja 2a.
2. Gore navedeno predlaže se radi sigurnosti svih sudionika u prometu, bolje preglednosti i sprečavanja eventualnih prometnih nezgoda.

Ad 4. Prijedlog lokacije za postavljanje prometnih stupića u ulici Trnovčica

Predsjednik uvodno obrazlaže temu, o potrebi postavljanja prometnih stupića na istočnom nogostupu ulice Trnovčica i to od kućnog broja 2 do kućnog broja 2a, zbog učestalog nepropisnog parkiranja vozila na navedenoj lokaciji što dovodi do znatne nesigurnosti u odvijanju prometa na navedenoj lokaciji, zbog čega je posebno ugrožena sigurnost pješaka koji se otežano kreću navedenim nogostupom, a tu se prije svega misli na one najugroženije skupine građana kao što su školska djeca, majke s djecom u kolicima i osobe s invaliditetom. Svi članovi Vijeća sudjeluju u raspravi o ovoj točki dnevnog reda.

Vijeće jednoglasno (7 „za“) donosi
ZAKLJUČAK

1. Predlaže se postavljanje zaštitnih prometnih stupića u ulici Trnovčica i to na nogostupu s istočne strane ulice u dužini od kućnoga broja 2a (objekt mjesne samouprave) do kućnog broja 2b (križanje s ulicom Krotovica).

2. Gore navedeno predlaže se radi sigurnosti svih sudionika u prometu, sprečavanja nepropisnog parkiranja, bolje preglednosti i sprečavanja eventualnih prometnih nezgoda.
Ad. 5. Zahtjev Mije Zidara za raspolaganje k.č.br. 2655/86 i 2649/4, obje k.o. Dubrava
Predsjednik uvodno informira članove Vijeća s predmetom ove točke dnevnog reda i zajedno sa svim vijećnicama i vijećnicima konstatira da Vijeće Mjesnog odbora Trnovčica u ovom trenutku nema planova vezanih uz k.č.br. 2655/86 i 2649/4, obje k.o. Dubrava.

U raspravi sudjeluju svi nazočni članovi Vijeća.

Vijeće jednoglasno  (7 „za“) donosi

ZAKLJUČAK


Razmotren je zahtjev gosp. Mije Zidara za raspolaganje k.č.br.2655/86 i 2649/4 obje k.o. Dubrava.
Budući Vijeće Mjesnog odbora Trnovčica u ovom trenutku nema planova vezanih uz k.č.br. 2655/86 i 2649/4, obje k.o. Dubrava, daje se pozitivno mišljenje.
Ad. 6. Pitanja, prijedlozi i obavijesti
Vijeće Mjesnog odbora Trnovčica na poticaj vijećnice Marije Vuković, postavlja pitanje do kuda je stiglo postupanje nadležnih tijela vezano uz zaključak istoga Vijeća koji je donesen na 12. sjednici Vijeća Mjesnog odbora Trnovčica, koja je održana dana 23. svibnja 2022., kojim se traži uvođenje jednosmjernog prometa u ulicama koje spajaju ulicu Julijana Jelenića i ulicu Trnovčica i to na sljedeći način: „1.
Predlažemo nadležnom tijelu Grada Zagreba novu regulaciju prometa u Ulici Julijana Jelenića pri ulazu i izlazu na Ulicu Trnovčica i to na sljedeći način: ulaz iz Ulice Trnovčica između kućnih brojeva: 8 i 10 u Ulicu Julijana Jelenića te izlaz iz Ulice Julijana Jelenića na Ulicu Trnovčica između kućnih brojeva: 32 i 34.“.
Nije bilo dodatnih pitanja, prijedloga i obavijesti te je stoga predsjednik Vijeća zaključio sjednicu.
Završeno u 19,00 sati.
KLASA:024-08/23-003/1851

URBROJ:251-13-11-5/009-23-2
U Zagrebu, 25. rujna 2023.
Zapisničar : Ante Maretić





                    

Zapisnik tehnički i administrativno obradila: Sandra Šukunda

